**2025 M. TRAKŲ PUSIASALIO PILIES GASTRONOMIJOS ŠVENTĖS –**

**ŽUVIENĖS VIRIMO VARŽYTUVIŲ**

**„NUO KURŠMARIŲ IKI GALVĖS“ TAISYKLĖS**

1. Žuvienės virimo varžytuvių komandos registruojasi:

1.1. iki liepos 24 d. 17 val.

1.2. užpildytą anketą siunčia el. paštu julija.luksiene@trakaimuziejus.lt

2. Katilo komandą sudaro nuo 5 iki 10 žmonių (amžius neribojamas).

3. Varžytuvių dalyviai – užsiregistravusios komandos – liepos 26 dieną atvyksta į Trakus, Pusiasalio pilį (Kęstučio g. 4, Trakai), įsikuria jiems nurodytoje vietoje nuo 8.00 iki 10.00 valandos.

4. Kiekviena komanda privalo turėti virėją-šefą, kuris 11.00 val. dalyvauja virėjų instruktaže- sueigoje. Virėjas-šefas gali būti ir komandos vadovas.

5. Komandų pristatymas ir Žuvienės virimo varžytuvių atidarymas – 12.00 valandą.

6. Žuvienė bus pradėta virti vienu metu, po komandų prisistatymo. Virimo laikas – iki 2 valandų.

7. Komanda be pavadinimo, šmaikštaus prisistatymo ar atributikos – šaukštų – tai kaip valas be kabliuko ar žuvis be galvos.

8. Komanda turi turėti savo puodą, ne mažesnį nei 25 litrų talpos (kuo didesnis, tuo daugiau publikos simpatijų teks Jūsų komandai), stovą jam, savo žuvies, prieskonių ir kitų, tik komandai žinomų, priedų. Nepamirškite ir žuvienės recepto, kad per klaidą neišvirtumėte rūgštynių, burokėlių ar kopūstų sriubos.

9. Ugniakuro įrengimu, vandeniu, malkomis ir vienkartiniais indais pasirūpins organizatoriai.

10. Visą išvirtą žuvienę išdalysite žiūrovams, užsukusiems į svečius, o viena organizatorių duota speciali lėkštė su jūsų žuviene keliaus vertinimo komisijai degustuoti.

11. Žuvienę vertins Pamario krašto žuvienės samčio riteriai, kviestiniai žiuri nariai. Vertintojų sąrašas bus paskelbtas tik Žuvienės virimo čempionato dieną.

12. Čempioną bei prizininkus turėtume sužinoti apie 16 val.

13. Į visus klausimus atsakys Žuvienės virimo varžytuvių organizatoriai el. p. julija.luksiene@trakaimuziejus.lt

**SKATINIMAS IR APDOVANOJIMAI**

14. Žuvienės virimo varžytuvėse bus trys prizinės vietos. I vietos laimėtojui įteiksime specialų Trakų istorijos muziejaus direktoriaus prizą. II ir III vietoms atiteks specialūs rėmėjų ir partnerių prizai.

14.2. Vienintelis, autentiškas Trakų Pusiasalio pilies Pirmųjų žuvienės virimo varžytuvių „Nuo Kuršmarių iki Galvės“ nugalėtojo apdovanojimas atiteks absoliučiam nugalėtojui, pelniusiam daugiausia ir komisijos, ir žiūrovų simpatijų.

14.4. Prizų ir dovanų bus gausybė (tegul lieka maloni paslaptis).

14.5. Bus apdovanojama daugiausiai žuvienės išvirusi komanda (mato vienetas – litras).

**TARPTAUTINIŲ 2025 M. ŽUVIENĖS VIRIMO VARŽYTUVIŲ**

**KOMANDOS – DALYVĖS ANKETA**

1. Komandos pavadinimas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Iš kur atvykstate? Nurodyti komandos dalyvių skaičių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Komandos šūkis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Komandos vadovo vardas, pavardė, kontaktai (tel., el. p.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. Virėjo-šefo vardas, pavardė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. Kiek litrų žuvienės planuojate išvirti?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Užpildytą anketą siųskite el. paštu** **julija.luksiene@trakaimuziejus.lt**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_